Til alle medlemmene i Ørnefjell Velforening

 3. SEPTEMBER 2013

**VIKTIG INFORMASJON / HASTER**

**VEDRØRENDE SAMMENSLÅING AV VELFORENINGENE PÅ LJOSLAND**

Vedlagt finner dere viktig informasjon knyttet til pågående arbeid med sammenslåing som utføres av styrene i de tre velforeningene:

Ljosland Vest Velforening

Farvann Fjellheim

Ørnefjell Hyttegrend Velforening

Med informasjonen følger også styrenes forslag til vedtekter for en ny*,* samlet velforening.

Styrene i velforeningene mener at en sammenslåing av velene er svært viktig i forhold til den videre utviklingen av Ljosland og ivaretakelsen av hytteeiernes interesser på best mulig måte.

En sammenslåing krever imidlertid 2/3 flertall på årsmøtet blant *samtlige* medlemmer (ikke blant samtlige *fremmøtte* medlemmer). En gjennomføring forutsetter derfor at et tilstrekkelig antall medlemmer enten møter på årsmøtet for å avgi sin stemme, eller avgir fullmakt til annet medlem eller til styret til å stemme på sine vegne.

Vi ber på denne bakgrunn om at vedlagte redegjørelse gjennomgås, og, dersom styrets forslag *støttes,* at vedlagte fullmakt avgis som beskrevet i redegjørelsen. Styret vil gjerne ha oversikt over avgitte stemmer innen **13. september 2013**. Vedlagt følger adressert og frankert returkonvolutt for avgivelse av fullmakt. Det er derfor viktig at du sender tilbake underskrevet fullmakt innen 13. september.

**Ordinært årsmøte** vil bli avholdt **lørdag 5. oktober kl 16**. Innkalling og agenda for årsmøtet er vedlagt i denne forsendelsen.

Fullmakten som følger vedlagt dette brevet gjelder kun saken knyttet til sammenslåing av velforeningene, og gjelder både for det ordinære årsmøtet og for et senere ekstraordinært årsmøte som ifølge gjeldende vedtekter må avholdes for endelig vedtak om oppløsning av eksisterende vel.

Presisering angående forslag til vedtekter for nye Ljosland Vest Velforening punkt 3. Innmeldingsgebyr på kr 2.500,- gjelder kun for nye hytter/medlemmer.

Med vennlig hilsen

Styret i Ørnefjell Velforening